Folkalender

Nytårskur-koncert med The Crazy Kingdom New Year Band
2023-01-28 19:00 - 22:30 (Europe/Helsinki) | Broagerhus, Allégade 4,, Broager, 6310
Nytårskur-koncert markeres med musik & fest, champagne & kransekage.
Bandet “The Crazy Kingdom New Year Band” spiller sange der kan synge og danses med på i forskellige genrer(Folk/Jazz/Pop).
Tilmelding på mail: broagerhus@broager.dk eller på sms 26738130 senest 2 dage før. Entré 150,- inkl. Bobler & Kransekage skal betales pr. mobilePay 65610 eller på konto 9797/000133992 senest 2 dage før. Husk at opgive navn ved indbetaling. Baren er åben med billige drikkevare.

Mirja Klippel feat. Vesselil
2023-01-28 20:00 - 22:00 | Kedelhuset, Papirfabrikken 72, Silkeborg, 8600
Med en stor stemme, et inderligt klangunivers og en sans for at skrive sange, der forbinder dybt personlige erfaringer med billeder fra den nordiske natur, har den finske sangskriver, sanger og multi-instrumentalist Mirja Klippel markeret sig som et særligt talent på den alternative folk-scene.
Allerede hendes debut-EP Lift Your Lion (2016) indbragte den københavner-baserede musiker en Danish Music Award Folk som Årets Sangskriver. Siden har hun turneret flittigt i Danmark, såvel som resten af Europa og Nordatlanten, ligesom hun i 2018 udsendte det roste fuldlængde-album River of Silver. Hendes seneste album, Slow Coming Alive, fik tre nominationer ved Danish Music Awards Roots i 2021.
Med dette album føjer Klippel atter nye nuancer til sin alternative og poetiske folk og fortsætter med at udvide dybderne og højderne i sin sangskrivning. Med sin faste medmusiker Alex Jønsson, drager hun publikum ind i et organisk og atmosfærisk univers, hvor personlige erfaringer åbner op for psykologiske dybder, og hvor intime rum går hånd i hånd med rå og vilde landskaber.
Koncerten gæstes af den danske DMA-nominerede vokal- og strygetrio Vesselil, som udover Klippels sange spiller og synger nordisk traditionel og nykomponeret “kammerfolk”. Vesselil har med deres intense nærvær og hengivne sammenspil skabt et varieret, elegant og energifyldt koncertrepertoire med dybe rødder i den nordiske folkemusiktradition.
Line up:
Mirja Klippel: sang, guitar & waldzither
Alex Jønsson: guitar, kor
Vesselil
Clara Tesch – violin, brastch, & sang
Elisabeth Dichmann – violin & sang
Maja Aarøe Freese – femstrenget cello & sang

Folk & Fæstival
2023-02-02 - 2023-02-05 | Tobakken, Gasværksgade 2, Esbjerg, 6700
I 2023 er FOLK & FÆSTIVAL tilbage på Tobakken i Esbjerg i uge 05 med sit 10-års jubilæum!!
Vi satser og udvider butikken til omkring 30 koncerter d. 02.-04. februar!! Vi håber, vi ses 😃

Danse og spillemandskursus i Sdr. Felding for børn og unge
2023-02-04 09:00 - 2023-02-05 09:30 | Sdr. Felding skole, Skolegade 31, Sdr. Felding, 7280
Er du mellem 4 og 25 år? Så glæd dig til et fedt og spændende danse- & spillemandskursus
for børn & unge i Sdr. Felding d. 4. – 5. Februar 2023.
I år forsøger vi med et nyt program, som er sprængt fyldt med fede oplevelser, hvor der
eks. er gratis bal med FUG for deltagerne om aftenen. Dagens kursus byder på en masse
dygtige instruktører og vi har lagt os i selen for at lave et godt program. Vi glæder os til en
dejlig dag med dans, musik, fællesskab og godt humør! Vi håber, at du vil komme og tage
dine venner med til et fedt danse- & spillemandskursus d. 4. – 5. Februar 2023
Hop ind på http://www.sdr-felding-folkedans.dk/ og tilmeld dig 🙂 Vi glæder os til at se dig.

Legestue
2023-02-04 19:00 - 23:00 | Valhøj skole, Rødager Alle 102, Rødovre, 2610, Danmark
Legestue.
Musik: Peter G. Sørensen, Steen Jagd Andersen, Nina Guldhammer.
Instruktion: Lissi Helveg Madsen
I pausen serveres kaffe, the, boller og lagkage. Medbring service til eget brug.
Øl og vand købes i baren.

Bal med FUG
2023-02-04 19:30 - 23:30 | Skolegade 31, 7280 Sønder Felding, Danmark, Skolegade 31, Sønder Felding, 7280
FUG spiller op til bal Lørdag d. 4. Februar fra 19.30-23.30.
Så hiv fat i alle dine venner og tag dem med til et fedt bal lørdag 4. februar kl. 19.30.
Håber vi ses

TRADISH Koncert
2023-02-04 20:00 - 22:30 | Skive Theater, Theaterpladsen 10, Skive, 7800
Folk/Vise/Country
Irsk aften
Siden de blev dannet i 2009, har Tradish optrådt på hundredvis af scener på tværs af Europa. Bandet har mødt genset et publikum, der værdsætter den åbne personlige tilgang til den traditionelle irske musik, der kendetegner Tradish.
Som en del af den levende irske musiktradition, spiller Tradish sig ind i en spændende livsbekræftende blanding af det gamle det nye, fortid nutid, med en stærk forankring respekt for rødderne.
Tradish er: John Pilkington: vokal, guitar, bouzouki
Louise Ring Vangsgaard: violin, viola, vokal
Brian Woetmann: bodhrán, percussion, mandolin, vokal, step.

Fourth Moon m. Ainsley Hamill
2023-02-08 20:00 - 23:00 | Teater Refleksion, Frederiksgade 72 B, 1,, Aarhus C, 8000
Fourth Moon spiller original virtuos irsk folk/ klassisk kammermusik, og der venter en stor oplevelse og en masse gåsehud. Sangerinde Ainsley Hamill synger helt fantastisk og tilmed på gælisk. Fourth Moon spillede på Tønder i år, så nogle har allerede hørt dem, og ved hvad der venter os. Læs mere om Fourth Moon her: www.fourthmoonmusic.com
Koncerten er årets 2. koncert i den superhyggelige musikforening Roots Aarhus 🙂

Åbent hus med gratis folkedans
2023-02-09 11:30 - 13:00 | Hjortespring Foreningshus, Gammel Klausdalsbrovej 444, Herlev, 2730
Kom til gratis prøvetime på vores hold for alle, der vil styrke hjerne og hjerte i hyggeligt og muntert selskab uden ret meget hoppen og snurren rundt. Vi danser i alt otte torsdage frem til 1. december. Levende musik og kyndig instruktion.

Strib Vinter Festival
2023-02-09 19:00 - 2023-02-12 19:00 | Strib skole, Røjlemosevej 9, Middelfart, 5500
En varm oplevelse i en kold tid…
Det er mottoet for Strib Vinter Festival, som siden 1989 har været et musikalsk lyspunkt i musiklivets mørke vinterpause.
Festivalen arrangeres af foreningen GUF, God Underholdende Folkemusik, som blev dannet
i 1987 af en flok folkemusik-entusiaster i området omkring Strib/Middelfart.
Strib Vinter Festival tiltrækker med hygge og god musik mange gæster til den lille by ved Lillebælt. Husk også, at GUF året rundt arrangerer spændende koncerter i Middelfart
og omegn…

Rikke Thomsen
2023-02-09 20:00 - 21:30 | Fermaten, Smallegade 4, Herning, 7400
Den sønderjyske sangskriver Rikke Thomsen slog i 2022 for alvor fast, at hun mener musikken mere end almindeligt alvorligt. Hendes sange skrevet og sunget på klingende sønderjysk, lader sig ikke begrænse til blot en enkelt landsdel eller aldersgruppe: fortællingerne rammer fra kyst til kyst og hos store som små.
Dette forår 2023 folder Rikke sangene ud og får guitaren til at spille, så publikum kan mærke det. Touren præsenterer Rikkes bagkatalog med sange som “Vausen”, “Omve’n Hjemve” og “Ballebrovej 2” og man vil også kunne få en særlig forsmag på nye sange fra Thomsens hånd. De sønderjyske fortællinger skæres alvorligt ind til benet og går tættere på den folk, country og singer/songwriter tradition, hun er rundet af. Desuden har Rikke Thomsen også et særligt kort i ærmet til sit publikum. Med sig bringer hun nemlig sin bassist og korsanger fra bandet, Peter Parmo Overby, og sammen vil de spille en række koncerter i duo-format. Deres stærke samspil og stemmer klæder hinanden ualmindeligt godt og Peters store musikalitet vil i særlig grad farve scenen og Rikkes bagkatalog. Der er dømt inderlighed, alvor og fortællelyst, når tourbilen sættes i gear på dette forårs Duo Tour 2023.
Som soloartist og med band spillede Rikke Thomsen i 2022 over 80 koncerter i Danmark. Hun lagde ud med en solotour med 35 koncerter på 30 dage i hele landet, hvilket cementerede det faktum, at hun er vaskeægte spillemand af den hårdtarbejdende slags. For den udsolgte koncert i Musikhuset Aarhus fik hun 5 ud af 6 stjerner af GAFFA med ordene: “Hvis du ikke allerede har set hende live, så gør det.”. Henover sommeren spillede Rikke Thomsen en række festivaller, hvor særligt Tønder Festival markerede en hjemmebanesejr for Thomsen med 3.000 publikummer i et stopfuldt Telt 1 – en koncert Jyllands Posten gav 5 ud af 6 stjerner.
Gennem 2022 præsenterede Rikke Thomsens sit første fuldlængde album “Opland” for publikum og albummet fik stor opmærksomhed. I udgivelsesugen var “Opland” bedst sælgende fysiske album i Danmark og “Ugens Album” på DRP5. For “Opland” blev Rikke Thomsen nomineret til 3 GAFFA Priser: “Årets Danske Popudgivelse”, “Årets Danske Sangskriver” og “Årets Danske Solist”. En lang række landsdækkende medier har givet Rikke Thomsen både spille – og taletid. DRP5 havde gennem 2022 hele 5 ud af albummets 10 sange i A-rotation. Det online musikmedie SIDE 33 udnævnte “Opland” til Årets Album 2021. Efter udgivelsen af debut-EP’en “Omve’n Hjemve” (2019) modtog dengang 28-årige Rikke Thomsen Modersmål Prisen for sin indsats for den sønderjyske dialekt – tilmed som den yngste modtager nogensinde.

Café Scenen på Strib Vinter Festival 2023
2023-02-10 - 2023-02-12 | Strib Skole v. Middelfart, Røjlemosevej, Middelfart, 5500, Danmark
Oplev omtrent 20 artister og bands på Festivalens CaféScene hvor der er gratis entre

Roland Stretch – strikket nordisk musik med Esbjerg Ensemblet
2023-02-10 12:00 - 13:30 | Norgesgade 23, 6700 Esbjerg, Norgesgade 23, Esbjerg, 6700
Hvert år inviterer Esbjerg Ensemble komponiststuderende fra landets forskellige konservatorier til at skrive et værk til dem. Denne chance ville Maja Kjær, som er soliststuderende på Contemporary Creative Artist på Syddansk Musikkonservatorium i Esbjerg, ikke lade gå fra sig, så hun takkede selvfølgelig ja.
Hendes værk “Roland Stretch” er baseret på en melodi af samme navn, som hun skrev til projektet “Genskrevet / Recomposed”; et projekt hvor hun sammen med strikkedesigneren Astrid Colding Sivertsen skriver og udvikler ny folkemusik og ny strik med udgangspunkt i de gamle traditioner, på tværs af de to kunst- og håndværksformer.
Og nu er der altså kommet et helt værk ud af den lille melodi, skrevet til klassiske musikere med udgangspunkt i nordisk folkemusiktradition.
Du kan læse introduktionen til værket “Roland Stretch” (1 A4-side) på dette link (kopiér og indset i nyt vindue): https://drive.google.com/file/d/1Nj_z8ouQvjEwt6GWzstcaSv1W4t3hiPT/view?usp=sharing
Ved samme lejlighed opføres også nye værker af 6 andre komponister, så koncerten kommer til at vare ca. 1,5 time.
Hvor og hvornår?
Koncerten foregår i Esbjerg Ensembles lokaler i Norgesgade 23, 6700 Esbjerg, fredag d. 10. februar kl. 12.00 til ca. 13.30.
Der er gratis adgang, men kun et begrænset antal pladser, så send gerne en mail til maja.k.jacobsen@gmail.com hvis du har lyst til at komme.
—————
Læs mere om projektet Genskrevet / Recomposed på www.majakjaer.dk/genskrevet
Læs om Majas andre musikalske aktiviteter på www.majakjaer.dk

Vintherbal
2023-02-10 19:30 - 22:30 | Klaverfabrikken, Hillerød, Fredensvej 12A, Hillerød, 3400
Klaverfabrikken holder sit årlige traditionelle Vintherbal, i år med FOLKENS, så der vil både være dans, let instruktion og danseopvisning. Vi glæder os til at svinge rundt i polka, vals, schottish, både i fyrige pardanse, stille ture og kvadriller.
På scenen har vi Kristine Heebøll og Jesper Vinther.
Der vil være kaffe og kage til pausen.

Skye Consort & Emma Björling i Haslev Folk Club
2023-02-10 20:00 - 22:00 | Haslev Bibliotek, Mødesalen, Jernbanegade 62, Haslev, 4690
Et aflyst fly var anledningen til et storslået samarbejde.
Den svenske sangerinde, Emma Björling deltog i et kulturprojekt i Montreal i 2017. Hendes fly hjem blev aflyst, og det betød, at hun fik længere tid sammen med det canadiske band, Skye Consort. Der opstod et frugtbart samarbejde, der har betydet, at de sammen har optrådt ved en lang række festivaler og koncerter siden da.
Svenske Emma Björling har en fantastisk sangstemme. Til daglig er hun del af den succesrige, svenske vokalkvartet, Kongero; men som ovenfor fortalt arbejder hun også sammen med de tre canadiske musikere i Skye Consort, når de fra scenen underholder med et varieret repertoire af hvirvlende svenske polskaer, betagende hymner, groovy reels, lidenskabelige kærlighedssange og egne originale numre. Instrumenterne, der bliver virtuost håndteret af Alex Kehler, Amanda Keesmaat og Séan Dagher, inkluderer violin, nøgleharpe, cello, bouzouki, banjo og percussion. Og selvfølgelig rigtig gode stemmer.
Se frem til en aften med varieret musik, der slår musikalsk bro over Nordatlanten.
Billetpris: 200,- kr. – køb på Place2Book: https://www.place2book.com/da/sw2/sales/gz1l5yqvzm
Vores koncerter er støttet af Kunstrådet og Faxe Kommune

Skye Consort & Emma Björling (Can/S)
2023-02-10 20:00 - 22:00 | Haslev Bibliotek, Jernbanegade 62, Haslev, 4690
Skye Consort består af fire verdensklasse musikere Alex Kehler, Amanda Keesmaat, Seán Dagher samt sangeren Emma Björling og optræder med transatlantiske arrangementer af traditionelle sange og melodier fra Irland, Skotland, England, Québec, Acadia, USA, Skandinavien samt originale kompositioner af musikerne selv.
Bandet skaber med hver deres individuelle fortolkning af de forskellige musiktraditioner dette smukke og ekstraordinære samarbejde bestående af stemmer, violin, nøgleharpe, cello, bouzouki, banjo og percussion med et varieret repertoire af hvirvlende svenske polskaer, groovy reels, lidenskabelige kærlighedssange, betagende salmer samt egne originale numre.
Om Skye Consort & Emma Björling:
Skye Consort er en Montreal-baseret trio, der siden 2000 har akkompagneret forskellige sangere og kor samt indspillet 6 cd’er med flere anerkendte sangere som Matthew White, Shannon Mercer og Michael Slattery.
Emma Björling er prisvindende svensk sanger, komponist og underviser og også meget aktiv i de to verdensklassebands Kongero og Lyy.
Skye Consort og Emma mødtes under et La Nef-projekt i Montréal i oktober 2017, og takket være Emmas annullerede fly fik musikerne ekstra tid sammen, hvilket fik dem til at starte dette band.
Skye Consort & Emma Björling har optrådt på festivaler, koncertsale og spillesteder fra nord til syd i Sverige samt Québec og Ontario i Canada. Bandets turnéplaner 2020-2022 involverer også Danmark, Tyskland, Belgien, Frankrig, Storbritannien og USA.
– Se videos her: https://www.skyeconsort.org/442104360
– Lyt til ”Skye Consort & Emma Björling” (cd fra 2019):
https://skyeconsortemmabjrling.bandcamp.com/
Et par cd anmeldelser af ”Skye Consort & Emma Björling” (2019):
”Fra første tone bevæges man af Emma Björlings englestemme og ensemblets rene musikerskab. Gennem alle 14 sange bliver man taget med på en tidløs rejse gennem klassiske nordlige hymner fra begge sider af Atlanterhavet. Nogle gange er tingene bare meningen. Ren skæbne. Skye Consort & Emma Björling er en af dem. Et match i himlen”. Jano Lapin, Art|Lifestyle|Culture
”Et samarbejde mellem vores foretrukne svenske sangerinde Emma Björling og Canadian Skye Consort kan kun være en succes. Kvartetten har sammensat et formidabelt tværatlantisk repertoire. Musik jeg bare ikke kan holde op med at lytte til. At vælge en yndlingssang er umuligt. Bedre end dette er svært at få”. Luise Rube, Lira Music
https://www.skyeconsort.org/

Ramslag – med nordisk spillemandsmusik i Metronomen med Folket hus Spillefolk
2023-02-10 20:00 - 23:30 | Metronomen, Godthåbsvej 33, Frederiksberg, 2000
I mere end 9 år har vi en gang om måneden på nær i sommermånederne afholdt Ramslag i Metronomen. Der danses polka, schottish, vals, polska, hambo, engelsker, turdanse og lignende til nordisk spillemandsmusik.
– Kl. 20 Spiller Folkets Hus Spillefolk op til dans.
– Kl. 21 Steen og Ral overtager scenen med mere dansemusik.
– Kl. 22 ca…. kaffepause med lidt sødt til og måske lidt fællessang.
Herefter bunkespil, alle kan deltage og dansen fortsætter til vi ikke orker mere.
Se evt. ekstra oplysninger under kalenderen på vores hjemmeside spillefolk.dk.
Vi glæder os til at se dig!

Bal Århus Folkemusikhus
2023-02-11 20:00 - 23:30
Jagdselskabet spiller op til bal

Fourth Moon feat. Ainsley Hamill (SCO/FR//IT/AU)
2023-02-14 19:30 - 23:00 | Baltoppen LIVE, Baltorpvej 20, Ballerup, 2750
International keltisk smeltedigel med stepdanser
Fourth Moon blev dannet i 2013, da to franske musikere; Jean-Christophe Morel fra The Jeremiahs (violin) og Jean Damei (guitar), en østriger; Geza Frank (sækkepibe og fløjte) og en skotte; Mohsen Amini fra Talisk (concertina) mødtes til Willie Clancy Festival i Irland.
I 2016 erstattede italienske David Lombardi så JC Morel, og senere trådte Andrew Waite fra Dallahan (harmonika) ind i stedet for Mohsen Amini. David er senere også blevet medlem af Dallahan… Fourth Moon er således en slags smeltedigel af fire forskellige musiktraditioner.
Fourth Moon udgav deres længe ventede debut¬album Ellipsis i marts 2018. Kvartetten har turneret flittigt over det meste af Europa og deres musik – næsten udelukkende originale kompositioner – kan føre publikum ind i en rolig, nærmest meditativ stemning, som hvert et øjeblik og uden varsel kan skifte til noget livligt, rytmisk og virtuost.
De fire musikere fra henholdsvis Skotland, Frankrig, Italien samt Østrig har inviteret stepdanseren og vokalisten Ainsley Hamill – kendt fra bandet Barluath – med sig på scenen.
“Absolutely amazing” – BBC Radio Scotland
“A Group to be entrusted with the jewels of trad. themselves” – BBC Radio Ulster
“This is modern, masterful mayhem delivered with all the firepower of centuries of tradition. Every piece here is new, every one is intricately constructed or deconstructed, every part is played to perfection” – Irish Traditional Music Magazine

Vildspil - i grænselandet mellem struktur og stemningsbilleder i nutidig dansk folkemusik
2023-02-14 20:00 - 21:30 | Husmandsstedet, Over Bækken 1, Sønder Nærå, 5792 Årslev
En musikalsk samtale som undersøger grænselandet mellem folkemusikkens strukturer og de konstant foranderlige stemningsbilleder, som præger min og andres tilværelse.
Musikerne ønsker i denne koncert at udfordre lytterne og hinanden med fortællingen om Spillemanden.
Musikken:
Spillemanden drager ud i en søgen efter forståelse af sig selv i sin samtid og stiller spørgsmål til troværdigheden ved sig selv som kunstner.
Kompositionerne er skrevet af Benjamin Bech og bærer præg af den nordiske folkemusik.
Denne koncert er samtidig en pre-debut for klarinettisten og komponisten Benjamin Bøgelund Bech, som vil debutere fra solistuddannelsen Contemporary Creative Artist på Syddansk Musikkonservatorium d. 13. marts i Esbjerg.
Benjamin Bøgelund Bech: Klarinet
Julie Holmegaard Schade: Accordeon
Gunnar Sjur Ringøen: Hammondorgel
Lydteknik: Rune Colin
Coverfoto: David Faurskov Jensen
Tidspunkt: kl.20.00
Entré: gratis
Adresse: Over Bækken 1, 5792 Årslev
Mere info:
www.husmandsstedet.dk
www.benjaminbech.dk
Koncerten er lavet i samarbejde med Husmandsstedet og støttet af Dansk Musiker Forbund.

Skye Consort & Emma Björling (CAN/S)
2023-02-15 19:30 - 20:30 | Thurø kirke, Svendborg, Kirkestræde 10A,, Svendborg, 5700

Skye Consort & Emma Björling (Can/S)
2023-02-16 19:30 - 20:30 | Islebjerg kirke, Frederikssund, Ansgarsvej 2, Frederikssund, 3600

Vinterbal med Køge Spillemandsforening
2023-02-17 19:30 - 23:00 | Ellemarkskolen, Gymnasievej 10, Køge, 4600
Køge Spillemandsforening holder ÅbentHus, hvor foreningens forskellige grupper underholder med spil til dans og med sang.
Arrangementet er støttet af Køge Kommune.

Skye Consort & Emma Björling (Can/S) - Udsolgt!
2023-02-18 20:00 - 22:00 | Wintercoat, Grønvej 51, Fårup, Sabro, 8471

Kjorstad Brothers (NO) i Musikkens Hus / Vinterjazz 2023
2023-02-19 20:00 - 21:30 | Musikkens Hus, Landevejen 58, Sønderho, 6720
Fanø Free Folk Festival byder atter på spændende folkemusikalske toner i Sønderho. Denne gang med en Vinterjazz-special, hvor en af Norges mest orginale folk-duoer, Kjorstad Brothers, spiller op med musik, der forener dybe traditioner, improvisation og eksperimenterende åbenhed. Koncerten foregår i dejligt intime rammer i Musikkens Hus.
Praktisk info:
Tid: 19/2, kl. 20.00 (dørene åbner 19.30)
Sted: Musikkens Hus, Landevejen 58, 6720 Fanø
Billetter a 100 kroner kan købes i døren eller via Billetto.
Lyt til Kjorstad Brothers: https://kjorstadbrothers.bandcamp.com/album/kj-re-min-maur
Den norske duo Kjorstad Brothers forener dybe folkemusikalske traditioner med skæve toner, upolerede klange og elementer af fabulerende improvisation.
De to brødre Rasmus og Hans Kjorstad er stærke instrumentalister på den frodige norske folkemusikscene og har bl.a. arbejdet med internationalt anerkendte navne som Frode Haltli, Vassvik og skotske Alasdair Roberts. I 2022 har de også hver især udsendt roste soloplader.
I Kjorstad Brothers tager de udgangspunkt i folkemusikken fra Gudbrandsdalen, som de dog tilføjer deres helt egen skæve tone og excentriske instrumentering, som det kan høres på det mesterlige album “Kjære min maur” (2020). Her blandes brødrenes smukke strygerklange med bl.a. indisk harmonium, fløjter og det norske citarinstrument langeleik.
Albummet fik en begejstret modtagelse hos bl.a. musiksiden Salt Peanuts, der skrev: “Dette er blitt en strålende plate, som man enten kan danse til, eller bare nyte en søndags formiddag når vinteren er på vei. Dette er det norskeste av det norske, og befinner seg på mange måter tett på den friere musikken som ble utviklet på diverse «loft» i New York på 60- og 70-tallet, med musikere som den gang eksperimenterte seg fram i freejazzen, så som William Parker, David S. Ware, Moondoc, og alle de andre heltene.”
Kjorstad Brothers er kort sagt en duo, der både dykker dybt i regional folkemusik, og appellerer til fans af åbensindet jazz, fri musik og fabulerende eksperimenter. En af de mest spændende nordiske folk-duoer lige nu, og Fanø Free Folk Festival glæder sig til at præsentere dem i Danmark på en særlig Vinterjazz-minitour, der altså også bringer dem til Musikkens Hus i Sønderho, hvor de spiller en akustisk intimkoncert.
Koncerten er en del af Vinterjazz og præsenteres i samarbejde med Copenhagen Jazz Festival.

Kjorstad Brothers (NO) x Free Folk Mondays [Vinterjazz 2023]
2023-02-20 20:00 - 21:30 | KLEIN, Wagnersvej 19, København SV, 2450
Fanø Free Folk Festival byder atter på skæve mandagstoner på KLEIN. Denne gang med en Vinterjazz-special, hvor en af Norges mest orginale folk-duoer, Kjorstad Brothers, spiller op med musik, der forener dybe traditioner, improvisation og eksperimenterende åbenhed.
▼▼▼
Entré: 80 kr.
Billetter: https://bit.ly/3ZK9hPV
Døre kl. 19.30
Koncert kl. 20.00
Arrangører: Fanø Free Folk Festival, KLEIN og Copenhagen Jazz Festival
▲▲▲
Den norske duo Kjorstad Brothers forener dybe folkemusikalske traditioner med skæve toner, upolerede klange og elementer af fabulerende improvisation.
De to brødre Rasmus og Hans Kjorstad er stærke instrumentalister på den frodige norske folkemusikscene og har bl.a. arbejdet med internationalt anerkendte navne som Frode Haltli, Vassvik og skotske Alasdair Roberts. I 2022 har de også hver især udsendt roste soloplader.
I Kjorstad Brothers tager de udgangspunkt i folkemusikken fra Gudbrandsdalen, som de dog tilføjer deres helt egen skæve tone og excentriske instrumentering, som det kan høres på det mesterlige album “Kjære min maur” (2020). Her blandes brødrenes smukke strygerklange med bl.a. indisk harmonium, fløjter og det norske citarinstrument langeleik.
Albummet fik en begejstret modtagelse hos bl.a. musiksiden Salt Peanuts, der skrev: “Dette er blitt en strålende plate, som man enten kan danse til, eller bare nyte en søndags formiddag når vinteren er på vei. Dette er det norskeste av det norske, og befinner seg på mange måter tett på den friere musikken som ble utviklet på diverse «loft» i New York på 60- og 70-tallet, med musikere som den gang eksperimenterte seg fram i freejazzen, så som William Parker, David S. Ware, Moondoc, og alle de andre heltene.“
Kjorstad Brothers er kort sagt en duo, der både dykker dybt i regional folkemusik, og appellerer til fans af åbensindet jazz, fri musik og fabulerende eksperimenter. En af de mest spændende nordiske folk-duoer lige nu, og Fanø Free Folk Festival glæder sig til at præsentere dem i Danmark på en særlig Vinterjazz-minitour, der selvfølgelig også bringer dem omkring Sydhavn og KLEIN!
Free Folk Mondays på KLEIN er støttet af Kgs. Enghave Lokaludvalg.

Kom og dans
2023-02-22 19:00 - 22:00 | Kulturmaskinen Odense, Farvergården 7, Odense, 5000
Folkemusiklauget Fynboerne spiller op til dans og alle er velkomne. Allerede kl 18.30 kan du komme og lære nogle grundtrin så du kan være med til ballet.

Skye Consort
2023-02-24 20:00 | Thorøhuse Forsamlingshus, Drejet 7, Assens, 5610
Skye Consort består af fire verdensklasse musikere fra Canada og Sverige, Alex Kehler, Amanda Keesmaat, Seán Dagher samt sangeren Emma Björling og optræder med transatlantiske arrangementer af traditionelle sange og melodier fra Irland, Skotland, England, Québec, Acadia, USA, Skandinavien samt originale kompositioner af musikerne selv. Bandet skaber med hver deres individuelle fortolkning af de forskellige musiktraditioner dette smukke og ekstraordinære samarbejde bestående af stemmer, violin, nøgleharpe, cello, bouzouki, banjo og percussion med et varieret repertoire af hvirvlende svenske polskaer, groovy reels, lidenskabelige kærlighedssange, betagende salmer samt egne originale numre.
Koncerten i Thorøhuse forsamlingshus er som sædvanlig med mulighed for spisning af en 2-retters menu fra kl. 18 og det koster 150 kr. for spisning og 150 kr. for koncert. Billetter bestilles på tlf. 22871053.
Koncerterne i Thorøhuse Forsamlingshus støttes økonomisk af Assens Kommune og Statens Kunstfond.

Koncert med Jens Lysdal & Jakob Falgren.
2023-02-24 20:00 - 23:00 | Kulturhuset Rejsestalden., Hovedgaden 29a, Jægerspris, 3630
Jens Lysdal & Jakob Falgren
Lysdals musik minder måske mest om det svenske band Bo Kaspers Orkester – på den måde, at musikalske kasser ikke er noget han bekymrer sig om.
Med sin sjældent store musikalske rygsæk, skifter han frit og ubesværet fra roots til vals og videre til jazz og pop, alt efter hvad teksten og historien nu har det bedst med.
Koncerterne er derfor velartikulerede rejser gennem mange inspirerende musikalske landskaber, med teksterne og historierne som stærkt og relevant bindemiddel.
Selvom det musikalske niveau er skyhøjt, foregår koncerterne altid i en meget afslappet stemning, fyldt med historier, humor og skæve indfald, og med et nærvær og en intensitet der gør, at ingen går uberørte hjem.
Jens Lysdals udgav i september 2022 albummet Paradis til låns.
Jens Lysdal: Guitar & vokal.
Jakob: Bas & vokal.

Skye Consort & Emma Björling (Can/S) - ganske få billetter!
2023-02-24 22:00 | Thorøhuse Forsamlingshus, Drejet 7, Assens, 5610
Tilkøb: Spisning 150 kr. (kl. 18.00). Spise- og/eller koncertbilletter på 2287 1053.
Skye Consort består af fire verdensklasse musikere Alex Kehler, Amanda Keesmaat, Seán Dagher samt sangeren Emma Björling og optræder med transatlantiske arrangementer af traditionelle sange og melodier fra Irland, Skotland, England, Québec, Acadia, USA, Skandinavien samt originale kompositioner af musikerne selv.
Bandet skaber med hver deres individuelle fortolkning af de forskellige musiktraditioner dette smukke og ekstraordinære samarbejde bestående af stemmer, violin, nøgleharpe, cello, bouzouki, banjo og percussion med et varieret repertoire af hvirvlende svenske polskaer, groovy reels, lidenskabelige kærlighedssange, betagende salmer samt egne originale numre.
Om Skye Consort & Emma Björling:
Skye Consort er en Montreal-baseret trio, der siden 2000 har akkompagneret forskellige sangere og kor samt indspillet 6 cd’er med flere anerkendte sangere som Matthew White, Shannon Mercer og Michael Slattery.
Emma Björling er prisvindende svensk sanger, komponist og underviser og også meget aktiv i de to verdensklassebands Kongero og Lyy.
Skye Consort og Emma mødtes under et La Nef-projekt i Montréal i oktober 2017, og takket være Emmas annullerede fly fik musikerne ekstra tid sammen, hvilket fik dem til at starte dette band.
Skye Consort & Emma Björling har optrådt på festivaler, koncertsale og spillesteder fra nord til syd i Sverige samt Québec og Ontario i Canada. Bandets turnéplaner 2020-2022 involverer også Danmark, Tyskland, Belgien, Frankrig, Storbritannien og USA.
– Se videos her: https://www.skyeconsort.org/442104360
– Lyt til ”Skye Consort & Emma Björling” (cd fra 2019):
https://skyeconsortemmabjrling.bandcamp.com/
Et par cd anmeldelser af ”Skye Consort & Emma Björling” (2019):
”Fra første tone bevæges man af Emma Björlings englestemme og ensemblets rene musikerskab. Gennem alle 14 sange bliver man taget med på en tidløs rejse gennem klassiske nordlige hymner fra begge sider af Atlanterhavet. Nogle gange er tingene bare meningen. Ren skæbne. Skye Consort & Emma Björling er en af dem. Et match i himlen”. Jano Lapin, Art|Lifestyle|Culture
”Et samarbejde mellem vores foretrukne svenske sangerinde Emma Björling og Canadian Skye Consort kan kun være en succes. Kvartetten har sammensat et formidabelt tværatlantisk repertoire. Musik jeg bare ikke kan holde op med at lytte til. At vælge en yndlingssang er umuligt. Bedre end dette er svært at få”. Luise Rube, Lira Music
https://www.skyeconsort.org/
